קאנאדער

קאַנאַדער (, ) זענען די איינוואוינער פון קאנאדע. די ערשטער קאנאדער זענען געווען בריטישע און פראנצויזישע קאלאניסטן, אחוץ די היגעבוירענע.

די קאנאדער זענען א שיין ביסל באאיינפלוסט פון זייערע שכנים, די אמעריקאנער.

היינט זענען קאנאדער 0.5% פון דער באפעלקערונג פון דער וועלט. אומגעפער 40% פון קאנאדער זענען אימיגראנטן.

 באפעלקערונג 
אין 2010, זענען קאנאדער געווען נאר 0.5% פון דער גאנצער באפעלקערונג פון דער וועלט; קאנאדע האט זיך פארלאזט אויף אימיגראציע פאר באפעלקערונג געוואוקס און סאציאלע אנטוויקלונג. אומגעפער 41% פון היינטיגע קאנאדער זענען ערשטער־ אדער צווייטער־דור אימיגראנטן, און 20% פון קאנאדישע איינוואוינער אין די 2000ער יארן זענען נישט געבוירן געווארן אין לאנד. לויט סטאטיסטיק קאנאדע ווערט געשאצט אז, ביז 2031, כמעט העלפט פון קאנאדער עלטער ווי 15 וועלן זיין אדער אויסלאנד־געבוירן אדער מיט איין אויסלאנד־געבוירענעם עלטער.   קאנאדער־אינדיאנער, לויטן 2016 קאנאדע־צענזוס, זענען 1,673,780 אדער 4.9% פונעם לאנד׳ס גאנצער באפעלקערונג  35,151,728.

 רעפערענצן 

*